Ek het ’n klompie joernaal-gedagtes neergeskryf wat dié gedeelte in Paulus se eerste Korintiërsbrief as uitgangspunt het. Dit verwoord waarna ek vanjaar streef, ten spyte daarvan dat ek skarrel om etlike balle tegelyk in die lug te probeer hou.
– as jy dieselfde boek vir die honderdste keer wil lees, en ek dit reeds kan opsê sonder om die boek by my te hê. Want ek weet herhaling is die manier waarop jy leer.
– as jy met iets sukkel wat vir jou moeilik is. Mamma doen dit nie namens jou nie, want jy moet sommige dinge self uitpluis. Só leer jy uithouvermoë aan, en só word jou selfvertroue gebou.
Simone Gauche is ’n mamma, eggenote en ’n mediese dokter wat in die staatshospitaal in Mosselbaai werk. Sy het ’n passie vir vrouegesondheid en wil graag ’n gesonde liggaam, verstand en gees bevorder. Sy reken dat dié drie nie van mekaar geskei kan word nie. Sy stel ook in vroeëkinderontwikkeling belang, veral nadat haar twee seuns in onderskeidelik 2018 en 2020 gebore is. Sy is daarvan oortuig dat ’n gesonde, gelukkige mamma die bousteen vorm vir gesonde, gelukkige kinders en ’n gesonde, gelukkige gesin.